Asú tē á ngādzó ai nyé nâ: “Zǎ ákyaí bə́tísɔn wǎkə ma və́ dī ǎ mādzāŋ !” Asú tē báloe bətísɔn bə́tē nâ Kavul, a zaa kwí ámōs yə aná. 14Hiram a lómó ńkūkúmá bətaléńta bə́ mvɔ́d ǹtɛd ai məwóm mə́bɛ̄. 15Táŋ bisíé bí étúgā yā ńkūkúmá Salomóŋ á ngálóm bod nə́ bə́ bɔ ású mə̄lóŋ mə́ Tə́mpɛl Ǹtondôbə ai ndá dzīé émēn ai Milo ai m̀fim yǎ Yērúzalɛm ai Hatsor ai Megido ai Gɛzɛr, 16Farawóŋ ǹkúkúmá yǎ Égîptɛn a ngábɛ́d á bītá, a nɔŋɔ́ Gɛzɛr a dígī nyē ai ndóan, a mǎn wé Bəkananéǎn yā bə́ ngátɔá wē, a və́ ńgɔ dzié, miníngá Salomóŋ, tísɔn tě anə́ ǹsoá; 17ńdɔ Salomóŋ á ngábad lóŋ Gɛzɛr ai Beth ­Horôn yǎ ńkiɛ́, 18ai Baalad ai Tamar yǎ ńkód ńnam á sí yǎ Yúda, ai miǹnam mí ákúmá yǎ Salomóŋ a ngábə́ bələ́, 19ai miǹnam ású bíkálíg, bikabilí bíé, ai é dzóm ésə Salomóŋ á ngādiŋ nə́ a lóŋ á Yērúzalɛm, á Libáŋ, ai á é sí ésə é ngábə́ éwōgē dzíé. 20É bod bə́sə̄ bə́ ngálígi Amonít, Hitít, Périzit, Hivít, ai Yébuzit, bə́ ngábə́ kig bǒd yā Ísraɛ̂l. 21Ébá bə́ ngálígī á mvɔŋ dzabá á sí dzābá, ébá bɔ́n bə́ Ísraɛ̂l bə́ ngábɔ təge mǎn wē ḿbɔ Salomóŋ á ngátɔ̄b ású bísíé bí étúga anə́ bəlɔ̌. Bə́ ngə́lə̄ nálā a zaa kwí ámōs yə aná. 22Ḿfág yā bɔ́n bə́ Ísraɛ̂l, Salomóŋ á ndzí kig bɔ́ nɔŋ anə́ bəlɔ̌; bə́ ngábə́ bəzimbi bóé, bəka bísíé bóé, bəbəgə̌ bikpəlé bóé, bivɛ̂d miǹsámbá, bədzóē bíkálíg ai bəwulǔ bikabilí bóé.